laion/Wikipedia-Exotic huggingface dataset:
פרננדו מארקל

פרננדו מארקל אוליביירה (בפורטוגזית: Fernando Marçal Oliveira; נולד ב-19 בפברואר 1989) או בשמו המקוצר מרקאל הוא כדורגלן ברזילאי המשחק בעמדת המגן השמאלי בבוטפוגו. לאחר שהיה חלק ממחלקת הנוער של גרמיו ושיחק עונה אחת בקריירה הבוגרת שלו בגוארנטינגוואטה המקומית, מארקל יצא אל מעבר לגבולות המדינה ועבר לפורטוגל. בשנת 2010, הוא חתם בטורינסה מליגת המשנה הפורטוגלית, כשבמדיה ערך 40 הופעות ואף זכה לכבוש שלושה שערים. מנגד, הוא עבר לאחר עונה אחת בלבד במועדון לנסיונל מדיירה, שבה רשם למעלה מתשעים הופעות בארבע שנים. במשך הזמן, מארקל משך את עיניה של ענקית הזכיות בפורטוגל, בנפיקה ליסבון, כשלבסוף חתם אצלה בשנת 2015 בחוזה לחמש שנים. במהלך עונתו הראשונה בקבוצה הוא הושאל לגזיאנטפספור מהליגה הטורקית. מכיוון שלא התאים לתוכניות של הקבוצה מליסבון, הוא הושאל לעונה נוספת, הפעם לגנגאן מהליגה הצרפתית. למרות עונה טובה בגנגאן, בנפיקה החליטה שלא להשאירו בסגל שלה ומכרה אותו ב-16 ביוני 2017 לאולימפיק ליון לאחר שלא רשם ולו הופעה אחת במדי הפורטוגזים. המעבר שלו לליון הוערך בכארבעה מיליון וחצי אירו. אף על פי שהוא החל את עונת 18–2017 כמגן הפותח של הקבוצה, אור הזרקורים נלקח ממנו על ידי פרלאן מנדי. לאחר ששומש כמגן שמאלי ובלם במערך ארבעת שחקני ההגנה, בעונת 20–2019 הוא הפך לבלם השמאלי בשיטת שלושת הבלמים של המאמן, רודי גרסיה. בעמדה זו הוא הצטיין במסגרת ליגת האלופות, שבה הצליחו לגבור על יובנטוס ומנצ'סטר סיטי עד לשלב חצי הגמר, שבו הודחה על ידי באיירן מינכן. ב-6 בספטמבר 2020 חתם בוולברהמפטון וונדררס מהפרמייר ליג תמורת שני מיליון אירו בחוזה לשנתיים. ב-17 ביוני 2022 חזר לאחר 12 שנה לברזיל וחתם בבוטפוגו. מדיה וקבצים בנושא פרננדו מארקל בוויקישיתוף פרננדו מארקל, באתר Transfermarkt פרננדו מארקל, באתר Soccerway פרננדו מארקל, באתר BDFutbol פרננדו מארקל, באתר WorldFootball.net פרננדו מארקל, באתר FootballDatabase.eu בנפיקה: מרקאל חתם לחמש עונות (בפורטוגזית) ליון מחתימה את המגן, פרננדו מרקאל עבור ארבעה וחצי מיליון אירו Champions League semi-finalist Marçal joins Wolves, www.wolves.co.uk (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרננדו מארקל".
טיירי מוגלר

מנפרד טיירי מוגלר (בצרפתית: Manfred Thierry Mugler;‏ 21 בדצמבר 1948 – 23 בינואר 2022) היה מעצב אופנה צרפתי. מוגלר נולד בשטרסבורג, צרפת, למשפחה שמרנית. בצעירותו למד מחול קלאסי. נקרא בפי משפחתו מנפרד, שם פרטי אליו חזר בשנות חייו האחרונות. מוגלר החל בהכשרה כמעצב פנים בבית ספר לאמנות דקורטיבית בעירו. בגיל עשרים וארבע עבר לפריז והחל לעצב בגדים עבור בוטיק בעיר, שנתיים לאחר מכן החל לעבוד כמעצב באופן עצמאי ועבד עם מספר בתי אופנה בנוסף לפריז גם במילאנו ולונדון. ב-1973 הוציא קו עיצוב אופנה משלו בשם "Café de Paris". סגנון עיצובו היה עירוני ומתוחכם. עורכת אופנה התרשמה ממנו ועזרה לו לפתח את הקריירה שלו. ב-1976 פתח בוטיק משלו בכיכר ויקטואר, בזמן זה גם הוציא קו ביגוד לגברים. מוגלר עיצב את השמלה למנחת אירוויזיון 1987 ויקטור לאסלו. בשנות ה-80 קיבל הכרה בינלאומית כמעצב. בעקבות בקשה ממועצת האופנה הצרפתית הוא הוציא ב-1992 את קו ההוט קוטור הראשון שלו. ב-1993 עיצב מוגלר את השמלה השחורה המפורסמת שלבשה דמי מור בסרט "הצעה מגונה". ב-2002 שיתף פעולה עם סירק דו סוליי ועיצב תלבושות למופע שלהם ולאורך השנים עיצב לזמרות רבות ביניהן ביונסה, ליידי גאגא וקארדי בי. במטרה לשדר עוצמה אצל נשים, יצר את סגנון הלבוש ה-Power dressing, שכלל בין היתר את כריות הכתפיים המוכרות משנות ה-80, והיה נפוץ גם בעולם העסקי והפוליטי. מוגלר היה אחראי על עיצוב התלבושות לדוגמניות שהופיעו בקליפ לשיר "Too Funky" של ג'ורג' מייקל. בו כיכבה הדוגמנית לינדה אוונג'ליסטה, איתה עבד מוגלר צמוד שנים רבות. ב-2014 יצר מופע בימתי The Wyld, בו שילב אופנה, הומור, פנטזיה ואקרובטיקה. ב-2016 ביים את הקליפ לשיר "I Didn't Know" של הזמר הטורקי סרהאט, שייצג את סן מרינו באירוויזיון. מאז 1997, חברת הקוסמטיקה "Clarins" מחזיקה בבעלות הזכויות לשם טיירי מוגלר. מוגלר הוציא מספר בשמים, והראשון והמפורסם שבהם הוא "Angel". מוגלר עיצב בהשראת הקהילה הלהט"בית. הוא עבד עם אמנים ודוגמנים טרנסג'נדרים שהשתתפו בתצוגות האופנה שלו כבר בשנות ה-80. ב-1988, הוציא את ספר הצילום שלו "Thierry Mugler: Photographer". ב-1994, ביצע הופעת קמע בסרט "משהו ללבוש". ב-1999 יצאה המונוגרפיה שלו "Fashion Fetish Fantasy", שהכילה תמונות מיצירותיו. הצגת תערוכת רטרוספקטיבה Thierry Mugler, Couturissime במונטריאול, ברוטרדם ומ-ספטמבר 2021 - אפריל 2022, במוזיאון לאמנות דקורטיבית בפריז. בתחילת שנות האלפיים פרש מעולם האופנה. אז החל בתהליך ניסויי באמצעות גופו: הוא הרחיב את אפו בהשתלת סחוס, העלה מסת גוף בשרירים מנופחים והוסיף קעקועים לגופו. ב-23 בינואר 2022 מת בנסיבות טבעיות, בגיל 73. אתר האינטרנט הרשמי של טיירי מוגלר (בצרפתית) טיירי מוגלר, ברשת החברתית פייסבוק טיירי מוגלר, ברשת החברתית אקס (טוויטר) טיירי מוגלר, ברשת החברתית אינסטגרם טיירי מוגלר, סרטונים בערוץ היוטיוב הילד הרע של האופנה: טיירי מוגלר, מהמעצבים החשובים במאה ה-20, הלך לעולמו בגיל 73, באתר ynet, 24 בינואר 2022 יעקב, איתי (2022-01-24). "הילד הרע של האופנה: טיירי מוגלר, מהמעצבים החשובים במאה ה-20, הלך לעולמו בגיל 73". Ynet. נבדק ב-2022-01-24. מערכת ישראל היום, "הוא היה נצחי" בגיל 73: מעצב-העל טיירי מוגלר הלך לעולמו, באתר ישראל היום, ‏24 בינואר 2022 "מעצב האופנה טיירי מוגלר מת בגיל 73". הארץ. נבדק ב-2022-01-24.
אוליב מודי-קוק

אוליב מודי-קוק (באנגלית: Olive Mudie-Cooke‏; 1890 – 11 בספטמבר 1925) הייתה אמנית בריטית, הידועה בעיקר בזכות הציורים שיצרה במהלך מלחמת העולם הראשונה. מודי-קוק שימשה כנהגת אמבולנס בצרפת ובאיטליה במהלך המלחמה וחוויות אלה באו לידי ביטוי ביצירותיה. מודי-קוק נולדה במערב לונדון, הצעירה מבין שתי בנותיו של הנרי קוק, סוחר שטיחים, וביאטריס מודי. היא למדה אמנות בבית הספר לאמנות בסנט ג'ון ובמכללת גולדסמית'. היא עבדה גם בוונציה תקופה קצרה. בינואר 1916 מודי-קוק ואחותה הבכורה פיליס, שלמדה ארכאולוגיה, נסעו לצרפת כאחיות מתנדבות ביחידת הסיעוד והעזרה ראשונה. בזמן שנסעה באמבולנסים של היחידה, בצרפת בין השנים 1916–1918, החלה מודי-קוק לשרטט ולצייר את הסצינות שראתה סביבה. היא תיעדה את חבריה נהגי האמבולנס והן את הצוות הרפואי שהיה בהם. ציורי המים וציורי הגיר שלה התמקדו לעיתים קרובות בחיילים פצועים שפונו, והלוגיסטיקה של הפינוי ברכבות אמבולנס. כמו בחזית המערבית, מודי-קוק שימשה גם כנהגת אמבולנס באיטליה במהלך המלחמה. מודי-קוק שלטה בצרפתית, איטלקית וגרמנית ולכן עבדה לעיתים כמתורגמנת עבור הצלב האדום. בשנת 1919 שמה של מודי-קוק הגיעה לידיעת ועדת המשנה לעבודות נשים במוזיאון המלחמה המלכותי, שרכשה מספר ציורים לאוסף החדש שלהם. רכישה זו כללה את התמונה המפורסמת ביותר שלה, "באמבולנס: מדליקה סיגריה לחולה". בשנת 1920 הזמין אותה הצלב האדום הבריטי לחזור לצרפת כדי לתעד את פעילותן של יחידותיו שעדיין סיפקו שם טיפול וסיעוד. ציוריה מביקור זה כוללים דוגמאות לנזקי מלחמה, לנופים המופצצים של שדות הקרב לשעבר ולנשים המטפלות בקברים בבית קברות. מודי-קוק עבדה בעיקר בצבעי מים. מודי-קוק חזרה לניולין בקורנוול והמשיכה לעבוד כאמנית וקיימה תערוכה מעבודותיה בשנת 1921 באגודת האדריכלות של אוניברסיטת קיימברידג'. בשנת 1920 ואילך נסעה מודי-קוק ברחבי אירופה ואפריקה, בעיקר לדרום אפריקה, שם קיימה תערוכה מעבודותיה בשנת 1923. היא חזרה לאנגליה לתקופה קצרה לפני שנסעה לצרפת בשנת 1925, שם שמה קץ לחייה. תערוכת עבודותיה נערכה בשנה שלאחר מכן וכעבור כמה שנים אחותה פיליס תרמה עוד מיצירותיה למוזיאון המלחמה הקיסרי. אמבולנס מחנה בגנואה אבוויל סערה בסום אוהל סנט ג'ין אהלים בית קברות צבאי מדיה וקבצים בנושא אוליב מודי-קוק בוויקישיתוף Women at war: The female British artists who were written out of, The Independent, ‏2011-04-08 (באנגלית) "Battle Lines", www.spectator.co.uk War through women’s eyes, www.newstatesman.com (באנגלית) 6 Stunning First World War Artworks By Women War Artists, Imperial War Museums (באנגלית)
ג'וזף האברשאם

ג'וזף האברשאם (באנגלית: Joseph Habersham;‏ 28 ביולי 1751 – 17 בנובמבר 1815). היה איש עסקים אמריקאי, פוליטיקאי איש ג'ורג'יה, לוחם במהפכה האמריקאית והמנהל הכללי של דואר ארצות הברית בתקופות כהונותיהם של נשיאי ארצות הברית ג'ורג' וושינגטון, ג'ון אדמס ותומאס ג'פרסון. ג'וזף האברשאם נולד בסוואנה שבג'ורג'יה לג'יימס האברשאם, שגם הוא היה סוחר ופוליטיקאי, ולמרי בולטון. הוא למד בבתי ספר מקומיים ובקולג' פרינסטון והיה לסוחר ובעל מטעים מצליח. הוא נשא לאישה את איזבלה ריי ולשניים נולד בן אחד. ב־1775 היה האברשאם חבר במועצת הבטיחות (Committee of safety), ועדה מטעם הפטריוטים שלקחה את תפקידי הממשל מידי הלויאליסטים, הנאמנים למלוכה. הוא גם היה אז חבר בקונגרס של ג'ורג'יה וקצין בדרגת מייג'ור בגדוד של אנשי מיליציה מג'ורג'יה. הוא התקדם בסולם הדרגות והגיע לדרגת קולונל ברגימנט הראשון של ג'ורג'יה. הוא פרש מהצבא לאחר שהיה מעורב בדו-קרב שנערך בין לאכלן מקינטוש לבין באטן גווינט. האברשאם ושני אחיו, ג'יימס הבן וג'ון, היו פעילים בפוליטיקה של ג'ורג'יה. במספר מקורות מצוין שג'וזף האברשאם היה נציג בקונגרס הקונפדרציה ב־1785, אך מידע זה נבע ככל הנראה מבלבול בינו לבין אחיו ג'ון. ג'וזף האברשאם שימש כיושב ראש בית הנבחרים של ג'ורג'יה ב־1782 ושוב ב־1785 והיה חבר הוועידה המדינתית שאישרה ב־1788 את חוקת ארצות הברית. בשנים 1792–1793 כיהן האברשאם כראש עיריית סוואנה. ב־1795 הוא מונה על ידי הנשיא ג'ורג' וושינגטון לתפקיד המנהל הכללי של דואר ארצות הברית, תפקיד בו הוא שימש עד לתחילת נשיאותו של תומאס ג'פרסון ב־1801. ב־1799 הוא יצר את תפקיד העוזר הראשון למנהל הכללי של הדואר, ולתפקיד מונה אברהם ברדלי הבן. ג'וזף האברשאם נפטר בסוואנה ב־1815 ונטמן בבית הקברות קולוניאל פארק שבעיר. על שמו נקרא מחוז במדינה. האברשאם היה חבר לשכת הבונים החופשיים של סוואנה. אביו ושני אחיו היו גם הם חברים בלשכה זו. בנוסף היה חבר בלשכה צאצא שלו, ריצ'רד וסט האברשאם, שהיה צייר וידידו הקרוב של ממציא הטלגרף סמואל מורס. מדיה וקבצים בנושא ג'וזף האברשאם בוויקישיתוף ג'וזף האברשאם, באתר המדריך הביוגרפי של הקונגרס של ארצות הברית (באנגלית) משפחת האברשאם באתר האנציקלופדיה החדשה של ג'ורג'יה (באנגלית) ג'וזף האברשאם, באתר "Find a Grave" (באנגלית) Krakow, Kenneth K. (1975). Georgia Place-Names: Their History and Origins. Macon, GA: Winship Press. p. 101. Freemasonry and United States Government, Chapter 4, By James Davis Carter, Committee on Masonic education and service, for the Grand Lodge of Texas
Braveheart

Braveheart (בעברית: אומץ לב) הוא אלבומה החמישי של הזמרת אשנטי אשר יצא ב-4 במרץ 2014 על ידי החברה העצמאית של הזמרת "Written Entertainment". זהו היה אלבומה הראשון שיצא תחת חברה זו וגם אלבומה הראשון מזה 6 שנים. מתוך האלבום יצאו 3 סינגלים ביניהם השיר "Never Should Have" אשר גם הושמע בפרק האחרון של הסדרה נשות קבע בו אשנטי השתתפה. הסינגל השני מהאלבום היה השיר "I Got It" אשר בו השתתף הראפר ריק רוס והסינגל השלישי והאחרון מהאלבום היה השיר "Early in the Morning" שיצא אחרי צאת האלבום. בנוסף לרוס השתתפו באלבום גם הראפרים פרנץ' מונטנה, ג'רמי (אנ') וביני מאן. עם שחרורו האלבום קיבל ביקורות חיוביות מהמבקרים אשר שיבחו את הסאונד של האלבום אותו כינו כ"האבולוציה של ה-R&B" ושיבחו את מילות השיר באלבום שמדברים על העצמה אם כי חלק מהמבקרים מתחו ביקורת על הקלישאות הרומנטיות באלבום ועל הרגעים הלא מעניינים באלבום. האלבום הגיע למקום ה-10 במצעד האמריקאי הרשמי והפך לאלבום החמישי שלה לעשות זאת. בנוסף הוא גם הגיע למקום ה-29 במצעד אלבומי ה-R&B הבריטי ולמקום ה-40 במצעד האלבומים העצמאיים הבריטי. מבחינה מוזיקלית הלאבום הוא אלבום R&B עם השפעות של מוזיקה אלקטרונית, טראפ ופופ אורבאני. מידע על האלבום Braveheart באתר MusicBrainz מידע על האלבום Braveheart באתר AllMusic יוסוף סף מילז אלכסנדר, טימותי בולוק, דיטייל, די ג'יי קלו, דרון, אי-באס, מיסטר רג'ה גרין, אל.טי, הוטון, ריקו לאב, פירר מדור, ריפה, 12 קיז, טיטמוס, מנסור זאפר
יחסי אוסטרליה–סרביה

יחסי אוסטרליה–סרביה הם יחסי החוץ בין אוסטרליה וסרביה. שתי המדינות קיימו יחסים דיפלומטיים שכוננו על ידי אוסטרליה והרפובליקה הפדרלית הסוציאליסטית של יוגוסלביה בשנת 1966. המשרד האירופי של המשטרה הפדרלית האוסטרלית ממוקם בבלגרד החל משנת 2003. במפקד האוכלוסין באוסטרליה בשנת 2006, 95,364 אנשים זיהו את עצמם ממוצא סרבי. בתקופה 2006–2007 ייצוא הסחורה האוסטרלי לסרביה עמד על כ-2.04 מיליון דולר אוסטרלי, וכלל בעיקר מצעצועים, משחקים ומוצרי ספורט. באותה תקופה הייצוא הסרבי עמד על כ-3.19 מיליון דולר, וכלל בעיקר ממוצרי מזון משומרים. ממשלת אוסטרליה המשיכה את כל האמנות וההסכמים הדו-צדדיים שנחתמו עם יוגוסלביה ביחסיה עם סרביה, וקיימים תשעה הסכמים בתוקף, ביניהם החשובים ביותר הם הסכם סחר, הסכם מגורים והעסקת אזרחי סרביה באוסטרליה והסכם לשיתוף פעולה תרבותי. יחסי תרבות וחינוך מבוססים על ההסכם על שיתוף פעולה תרבותי ומדעי, שנחתם בין ממשלות שתי המדינות ב-14 בספטמבר 1976. בשנים האחרונות לא נערכו ביקורים של ראשי מדינות או ממשלות בין שתי מדינות. המשלחת בראשות חברי הפרלמנט רוג'ר פרייס ודנה וייל והסנאטורית ג'ודית טריית' ביקרה בסרביה באוקטובר 2008 ואילו המשלחת בראשות סלביצה סוקיץ' דג'נוביץ' ביקרה באוסטרליה בספטמבר 2009. אוסטרליה מחזיקה בסרביה שגרירות בבלגרד. סרביה מחזיקה באוסטרליה שגרירות בקנברה וקונסוליה כללית בסידני. מדיה וקבצים בנושא יחסי אוסטרליה–סרביה בוויקישיתוף House Debates - Private Members' Business - Australia-Serbia Relations AUSTRALIA-SERBIA RELATIONS Listing Serbia as a Developing Country for the purposes of the Australian System of Tariff Preferences Australian system of tariff preferences for Serbia AFP and Serbian Police sign new agreement AUSTRAC agrees to exchange financial intelligence with Serbia (ארכיון) Agreemant on direct flights between Serbia and Australia Selling Creative Australia in Serbia "Australijski parlamentarci pozdravili inicijativu Srbije" (בסרבית). Studio B. 2008-10-10. אורכב מ-המקור ב-2011-10-09. נבדק ב-2010-12-03. אתר על יחסי מדינות
ימאהה YZF-R1

ימאהה YZF-R1 (באנגלית: Yamaha YZF-R1) הוא אופנוע ספורט מתוצרת חברת ימאהה היפנית אשר מיוצר משנת 1998. מנוע 4 צילינדרים בטור, מחזור ארבע פעימות, מנוע קירור מים שלדה: מסגרת Deltabox באלומיניום בלמים: קדמי: בלם דיסק כפול 310 מ"מ / אחורי: בלם דיסק 220 מ"מ גובה מושב מקרקע: 800 מ"מ (1999-1998), 815 מ"מ (2001-2000, 2005-2004), 818 מ"מ (2003-2002), 838 מ"מ (2008-2006, 2014-2010), 830 מ"מ (2009), 855 מ"מ (2015-הווה) צמיגים: מלפנים: 120/70-ZR17 צמיגים: מאחור: 190/50-ZR17 (בין השנים 1998–2008), מאחור: 190/55-ZR17 (ביו השנים 1999-הווה) קיבולת מכל דלק: 17.0 ליטר (2003-2002, 2015-הווה), 18.0 ליטר (2001-1998, 2014-2004) תאוצה בין 0–97 היא 2.96 שניות, תאוצה בין 0–161 היא 5.93 שניות (1999-1998) תאוצה בין 0–97 היא 2.99 שניות, תאוצה בין 0–161 היא 5.79 שניות (2003-2002) תאוצה בין 0–97 היא 3.04 שניות, תאוצה בין 0–161 היא 5.42 שניות (2005-2004) תאוצה בין 0–97 היא 2.64 שניות, תאוצה בין 0–161 היא 5.12 שניות (2007-הווה) מרחק בלימה ממהירות 97 עד אפס קמ"ש (עצירה מוחלטת) הוא 34.7 מטר (1999-1998) מרחק בלימה ממהירות 97 עד אפס קמ"ש הוא 35.1 מטר (2003-2002) מרחק בלימה ממהירות 97 עד אפס קמ"ש הוא 35.8 מטר (2005-2004) מרחק בלימה ממהירות 97 עד אפס קמ"ש הוא 35.9 מטר (2008-2007) מרחק בלימה ממהירות 97 עד אפס קמ"ש הוא 37.8 מטר (שנת 2009) מרחק בלימה ממהירות 97 עד אפס קמ"ש הוא 38.4 מטר (2015-הווה) "ימאהה YZF-R6" מופעל כאופנוע משטרתי במשטרת דובאי בנוסף לדגם ימאהה VMAX. "ימאהה YZF-R1" "ימאהה YZF-R1" "ימאהה YZF-R1", שנת 2010 "ימאהה YZF-R1", שנת 2005 "ימאהה YZF-R1" "ימאהה YZF-R1", שנת 2011 "ימאהה YZF-R1", שנת 2011 "ימאהה YZF-R1", שנת 2011 "ימאהה YZF-R1", שנת 2004 "ימאהה YZF-R1" "ימאהה YZF-R1", שנת 2011 "ימאהה YZF-R1" - מבט ללוח מחוונים ימאהה VMAX אתר האינטרנט הרשמי של ימאהה YZF-R1 מדיה וקבצים בנושא ימאהה YZF-R1 בוויקישיתוף ימאהה YZF-R1, סרטון באתר יוטיוב ימאהה YZF-R1, סרטון באתר יוטיוב "ימאהה R6 yamaha-motor.eu/gb/en/products/motorcycles/supersport/yzf-r6 "ימאהה YZF-R1" - תמונות shutterstock.com/search/yamaha+r1 "ימאהה YZF-R1", שנת 2020 athenssportcycles.com/Motorcycles-Yamaha-YZF-R1-2020 "ימאהה YZF-R1", שנת 2002 - מפרט yamaha-motor.eu/gb "ימאהה YZF-R1" מבחן השוואה cycleworld.com/2016-yamaha-yzf-r1m-vs-yzf-r1s-sportbike-motorcycle-comparison-test "ימאהה YZF-R1", שנת 2015 motorcycledaily.com/2015/07/2015-yamaha-fzf-r1
מרסלו מלי

ססאר מרסלו מלי (בספרדית: César Marcelo Meli; נולד ב־20 ביוני 1992) הוא כדורגלן ארגנטינאי המשחק בעמדת הקשר באמלק מליגת העל האקוודורית. מלי התחיל את הקריירה שלו באתלטיקו קולון. ב־9 בדצמבר 2012, מלי ערך את הופעת הבכורה שלו בקבוצה הבוגרת בתיקו 2–2 נגד אינדפנדיינטה סנטה פה. ב־4 במרץ 2014, מלי הבקיע את שער הבכורה שלו בקריירה בתיקו 1–1 נגד גודוי קרוס. ב־18 ביולי 2014 חתם מלי בבוקה ג'וניורס תמורת 550 אלף אירו. ביולי 2016, מלי הושאל לספורטינג ליסבון מליגת העל הפורטוגלית, בה לא הצליח לרשום דקות משחק בליגה. בינואר 2017 חתם מלי בראסינג קלוב. בעונת 2018 הושאל מלי לוויטוריה מליגת העל הברזילאית. בקיץ 2018 הושאל מלי לבלגראנו וכעבור שנה הושאל לסנטראל קורדובה. ב־5 בספטמבר 2020 הושאל מלי להפועל באר שבע מליגת העל. ביוני 2021 הסתיימה תקופת השאלתו ומלי שב לראסינג קלוב. ב-14 בינואר 2022 חתם מלי באלדוסיבי מליגת העל הארגנטינאית. בפברואר 2023 חתם מלי בליברפול האורוגוואית. בינואר 2024 חתם מלי באמלק האקוודורית. בוקה ג'וניורס ליגת העל הארגנטינאית: 2015 גביע ארגנטינה: 2014/2015 מרסלו מלי, באתר Transfermarkt מרסלו מלי, באתר Soccerway מרסלו מלי, באתר FootballDatabase.eu מוטי פשכצקי, ‏מלי ובריירו חתמו בהפועל באר שבע, באתר ערוץ הספורט, 5 בספטמבר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרסלו מלי".
מריאנו באריירו

לוקאס מריאנו באריירו (בספרדית: Lucas Mariano Bareiro; נולד ב־8 במרץ 1995) הוא כדורגלן ארגנטינאי-יהודי, המשחק בעמדת הקשר בהפועל באר שבע. באריירו נולד וגדל בואנוס איירס, ארגנטינה. החל את הקריירה שלו בראסינג קלוב הארגנטינאית. ב־8 בפברואר 2016 ערך את הופעת הבכורה שלו בקבוצה הבוגרת בהפסד 1–2 לאתלטיקו טוקומאן. בקיץ 2016 הושאל לדפנסה וחוסטיסיה הארגנטינאית, בה שיחק שלוש עונות. בקיץ 2019 חתם בהורקאן הארגנטינאית. ב־5 בספטמבר 2020 חתם בהפועל באר שבע בליגת העל הישראלית, בהשאלה לעונה עם אופציית רכישה. ב-12 בינואר 2021 קיבל באריירו אזרחות ישראלית, מתוקף חוק השבות ובזכות הוכחת יהדותה של סבתו מצד אמו. הפועל באר שבע גביע המדינה: 2021/2022 אלוף האלופים: 2022 נבחרת ארגנטינה אליפות אמריקה הדרומית בכדורגל עד גיל 20: 2015 מריאנו באריירו, באתר ההתאחדות לכדורגל בישראל מריאנו באריירו, באתר Transfermarkt מריאנו באריירו, באתר Soccerway מוטי פשכצקי, ‏מלי ובריירו חתמו בהפועל באר שבע, באתר ערוץ הספורט, 5 בספטמבר 2020 איציק כלפי, ‏בשורה נהדרת להפועל ב"ש: בריירו קיבל אזרחות, באתר ONE‏, 12 בינואר 2021 שי מוגילבסקי, מריאנו בריירו עשוי לקבל אזרחות ישראלית, באתר ynet, 2 בנובמבר 2020 שי מוגילבסקי, איתן גליקמן, ב"ש: מריאנו בריירו צפוי לקבל אזרחות ישראלית, באתר ynet, 30 בנובמבר 2020
Canned Heat Cookbook

The Canned Heat Cookbook: Their Greatest Hits (בתרגום חופשי: ספר הבישול של קנד היט: הלהיטים הגדולים) הוא אלבום אוסף של הלהקה האמריקאית קנד היט, שיצא בשנת 1969 בארצות הברית וכולל תשעה להיטים של הלהקה מאז האלבום הראשון ועד 1969. האלבום היה להצלחה בלתי משוערת והגיע למקום 8 במצעד האלבומים הבריטי ולמספר 86 במצעד בילבורד 200. האלבום היה לאלבום האוסף הראשון של הלהקה. האלבום כולל להיטים משנים שונות, ובכך נותן נקודת מבט על ההתפתחות המוזיקלית של הלהקה. בין שירי האלבום נמצאים השירים "On the Road Again" ו-"Going Up the Country", שני השירים המצליחים ביותר של הלהקה. מתוך תשעת השירים המופיעים באלבום, חמישה מהם שר בוב הייט וארבעה שר אלן וילסון. על עטיפת האלבום מופיע איור מאת דין טורנס המציג את חמשת חברי הלהקה בהרכב הקלאסי – בוב הייט, אלן וילסון, הנרי וסטין, לארי טיילור ואדולפו דה לה פארה – אף על פי שגם השיר "'Rollin' and Tumblin" שבו מנגן מתופף הלהקה המקורי פרנק קוק. האיור שעל העטיפה מצייר את חברי הלהקה בקווי מתאר עבים ובולטים וצבעי מים, שמשווים להם אווירה ציורית. ברקע הציור מופיעים רקעים כגון חופי ים, עצים ודשא בצורה שלווה, ופרפרים עפים בין חברי הלהקה המצוירים. אלן וילסון – גיטרה, מפוחית פה, שירה בוב הייט – שירה, מפוחית פה הנרי וסטין – גיטרה, קולות רקע לארי טיילור – גיטרה בס, קולות רקע אדולפו דה לה פארה – תופים, כלי הקשה, קולות רקע פרנק קוק – תופים (רק בשיר "Rollin' and Tumblin") מידע על האלבום Canned Heat Cookbook באתר MusicBrainz CANNED HEAT | full Official Chart History | Official Charts Company, www.officialcharts.com Canned Heat, Billboard
יחסי אנגולה–צרפת

יחסי אנגולה–צרפת הם יחסי החוץ בין צרפת לאנגולה. היחסים בין שתי המדינות לא תמיד היו לבביים עקב מדיניותה של ממשלת צרפת בעבר לתמוך בבדלנים מיליטנטים במחוז קבינדה באנגולה והשערורייה האנגולגטית הבינלאומית הביכה את שתי הממשלות על ידי חשיפת שחיתויות ועסקאות נשק אסורות. לאחר ביקורו של נשיא צרפת ניקולה סרקוזי בשנת 2008, היחסים השתפרו. אגושטיניו נטו, מנהיג התנועה העממית לשחרור אנגולה (MPLA), הכריז על עצמאותה של הרפובליקה העממית של אנגולה ב־11 בנובמבר 1975, בהתאם להסכמי אלבור. האיחוד הלאומי לעצמאות מוחלטת של אנגולה (UNITA) וחזית השחרור הלאומית של אנגולה (FNLA) הכריזו גם על עצמאות אנגולה כהרפובליקה הסוציאל-דמוקרטית של אנגולה שבסיסה בהואמבו והרפובליקה הדמוקרטית של אנגולה שבסיסה באמבריז. החזית לשחרור מובלעת קבינדה (FLEC), חמושה ומגובה על ידי ממשלת צרפת, הכריזה על עצמאותה של הרפובליקה קבינדה בפריז. הנשיא ז'וזה אדוארדו דוש סנטוש נסע לצרפת, איטליה וספרד, ונפגש עם פוליטיקאים ומנהיגים עסקיים בספטמבר 1984. בשנת 1998 ביקר הנשיא ז'אק שיראק באנגולה. נשיא צרפת סרקוזי ביקר באנגולה במאי 2008. במהלך ביקור זה אמר סרקוזי כי מטרתו לפגוש את מקבילו האנגולי, הנשיא דוס סנטוס, הייתה "להפוך את הדף מאי הבנות העבר ולבנות עתיד המבוסס על אמון וכבוד הדדי". במהלך ביקור זה, סרקוזי הודיע על הגדלת תמיכת צרפת באנגולה. במהלך ביקורו של סרקוזי בשנת 2008 נחתמו ארבעה הסכמי שיתוף פעולה ופיתוח בתחומי הבריאות, התברואה, ההשכלה הגבוהה והוראת השפה הצרפתית. בשנת 2008, חברת ההגנה והביטחון הצרפתית תאלס זכתה בחוזה בהיקף של כ־140 מיליון אירו לאספקת רשת טלקומוניקציה מאובטחת לממשלת אנגולה. באותה שנה, הבנק הצרפתי Société Générale פתח 300 מיליון דולר של קווי אשראי למימון סחר בין שתי המדינות. בשנת 2007, צרפת ייבאה סחורות בשווי 541 מיליון אירו לאנגולה, ובשל כך צרפת הייתה היבואנית השישית בגובהה של אנגולה. בשנת 2016, המסחר בין צרפת לאנגולה הסתכם בשווי 1.31 מיליארד דולר. היצוא הצרפתי לאנגולה הסתכם ב־284.2 מיליון דולר והיצוא האנגולי לצרפת הסתכם ב־1.03 מיליארד דולר. Lycée Français de Luanda הוא בית ספר בינלאומי צרפתי בלואנדה. אנגולה מחזיקה בצרפת שגרירות בפריז. צרפת מחזיקה באנגולה שגרירות בלואנדה. מדיה וקבצים בנושא יחסי אנגולה–צרפת בוויקישיתוף "Sarkozy to mend fences with Angola". Mg.co.za. נבדק ב-2016-10-01. Rothchild, Donald S. (1997). Managing Ethnic Conflict in Africa: Pressures and Incentives for Cooperation. pp. 115-116. Mwaura, Ndirangu (2005). Kenya Today: Breaking the Yoke of Colonialism in Africa. pp. 222–223. Kalley, Jacqueline Audrey (1999). Southern African Political History: A Chronology of Key Political Events from Independence to Mid-1997. p. 26. "Sarkozy in Angola to mend ties". France 24. נבדק ב-2016-10-01. "Archived copy". אורכב מ-המקור ב-2011-07-17. נבדק ב-2009-05-29. {{cite web}}: (עזרה) "Archived copy". אורכב מ-המקור ב-2011-05-21. נבדק ב-2009-05-29. {{cite web}}: (עזרה) https://wits.worldbank.org/CountryProfile/en/Country/FRA/Year/LTST/TradeFlow/Import/Partner/all/ French Embassy in Luanda, Angola
עבד רבאח

עבד רבאח (בערבית: عبد رباح; נולד ב-9 ביוני 1975) הוא כדורגלן ומאמן ערבי-ישראלי המשחק בעמדת המגן ימני בהפועל עראבה. רבאח התחיל את הקריירה שלו בקבוצת הכדורגל של הפועל עראבה, ובשנת 1998 הצטרף לבני סכנין מהליגה הארצית (אז הליגה השנייה). בקיץ 2001, רבאח חתם בהפועל פתח תקווה מליגת העל. ב-26 באוגוסט 2001, רבאח ערך את הופעת הבכורה שלו בליגת העל, בניצחון 0–1 נגד הפועל תל אביב. ב-17 בנובמבר 2001, רבאח הבקיע את שער הבכורה שלו בקבוצה בניצחון 1–6 נגד מכבי נתניה. לקראת עונת 2004/2005, רבאח חזר לבני סכנין. ב-21 באוגוסט 2004, רבאח ערך את הופעת הבכורה שלו בקבוצה בניצחון 3–4 נגד הפועל באר שבע. ב-16 בספטמבר 2004, ערך את הופעת הבכורה שלו בזירה האירופית בהפסד 0–2 נגד ניוקאסל יונייטד. רגע לפני ההמראה של סכנין למשחק הגומלין נגד דפורטיבו לה קורוניה במסגרת מוקדמות גביע אופ"א, רבאח נעצר ביחד עם שישה משחקני הקבוצה בנמל התעופה בן-גוריון, בחשד שגנבו בשמים מהדיוטי פרי. ב-14 בנובמבר 2008, רבאח חתם באחווה עראבה מליגה א', בה שיחק עד שפרש מכדורגל בקיץ 2015. בעונת 2019/2020, רבאח חזר לשחק כדורגל כאשר חתם בהפועל עראבה מליגה ג' אותה הוא מאמן בנוסף. לרבאח הכשרה כמהנדס מבנים מטעם הטכניון. עבד רבאח, באתר ההתאחדות לכדורגל בישראל עבד רבאח, באתר Transfermarkt עבד רבאח, באתר Soccerway תומר גנור, סכנין: רבאח ולנדוואי חתמו; אכזבה ממיעוט התרומות, באתר ynet, 4 ביוני 2004 גלי צה"ל, ‏7 שחקנים של בני סכנין נעצרו אמש בנתב"ג בחשד שגנבו מחנות הבשמים בדיוטי-פרי, באתר גלובס, 24 ביולי 2008 עדי סרדס, הסמל האחרון? עבד רבאח חוזר הביתה - לעראבה, באתר ynet, 14 בנובמבר 2008